30. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. ΧΔ.2740 της 24 Μαρτ./6 Απρ. 1977 (ΦΕΚ. Β΄339) Περί παρατάσεως προθεσμίας και αυξήσεως του προκαταρκτικού ορίου χρηματοδοτήσεως και πληρωμών του προγράμματος δημ. επενδύσεων έτους 1977. Έχοντας υπόψη: α )Την ΧΔ/14791/13 Δεκ. 1976 απόφασή μας «περί τακτοποιήσεως πληρωμών δημοσίων επενδύσεων επί τη λήξει του οικονομικού έτους, χρηματοδοτήσεως του επομένου και ρυθμίσεως ετέρων συναφών θεμάτων». β)Το γεγονός ότι η έκδοση των συλλογικών αποφάσεων του προγράμματος δημοσίων επενδύσεων δεν ολοκληρώθηκε ακόμη. (Αντί για τη σελ. 126,773(γ) Σελ. 126,773(δ) Τεύχος Ε31-Σελ.47 Δημόσιες Επενδύσεις 25.Β.δ.28-30 γ)Την ανάγκην αποφυγής διακοπής της χρηματοδοτήσεως και των πληρωμών δημοσίων επενδύσεων λόγω λήξεως της προθεσμίας και εξαντλήσεως για ορισμένα έργα των προκαταρκτικών ορίων που έχουν εγκριθεί καθώς αυτά καθορίστηκαν με την παρ. 12 της ανωτέρω αποφάσεώς μας, αποφασίζουμε: Την τροποποίηση της παρ. 12 της μνημονευομένης στο προΐμιο αποφάσεώς μας ΧΔ 14791/1312-76 στα κατωτέρω σημεία αυτής.  1.Επαυξάνουμε το ποσοστό προσαυξήσεως της πιστώσεως έτους 1976 εκάστου έργου ή μελέτης ή του συνόλου αυτών για τα Νομαρχιακά Ταμεία από 20% σε 25% της πιστώσεως αυτής. Το ποσοστό αυτό καθορίστηκε με το εδαφ. α΄.  2.Επαυξάνουμε το ποσοστό της πιστώσεως έτους 1976 των διοικητικών δαπανών από 25% σε 35% της πιστώσεως αυτής. Το ποσοστό αυτό καθορίστηκε με το εδαφ. α΄.  3.Παρατείνουμε την προθεσμία που καθορίστηκε με το εδαφ. δ΄από 31 Μαρτ. 1977 σε 15 Μαΐου 1977. Οι λοιπές διατάξεις της ανωτέρω αποφάσεώς μας που δεν τροποποιούνται με την απόφαση αυτή εξακολουθούν να ισχύουν.  Η απόφαση αυτή να δημοσιευθεί στην εφημερίδα της Κυβερνήσεως. 